Προϊόντα και υπηρεσίες που παρασχέθηκαν το 2011 (2010)

Ανάλυση και κατάρτιση εκθέσεων σχετικά με τις εξελίξεις πολιτικής Η εντολή του Κέντρου για επισκόπηση της προόδου που επιτελείται όσον αφορά την υλοποίηση των κοινών προτεραιοτήτων της ΕΕΚ επιβεβαιώθηκε και διευρύνθηκε το 2010. Το Κέντρο ανέπτυξε νέα προσέγγιση προκειμένου: i) να καταγράφει ετησίως τις εξελίξεις πολιτικής στις διάφορες χώρες αρχής γενομένης από το 2010, ii) να καταρτίζει συνολική έκθεση πολιτικής σχετικά με την πρόοδο που επιτελείται προς την επίτευξη των στρατηγικών στόχων πολιτικής που έχουν τεθεί για το 2014. Εφαρμόστηκε νέο πλαίσιο για το «ReferNet», το ευρωπαϊκό δίκτυο του Κέντρου στον τομέα της ΕΕΚ, με σκοπό τη συστηματική συλλογή πληροφοριών σχετικά με τα συστήματα και τις εξελίξεις πολιτικής στον τομέα της ΕΕΚ. Οι Επίτροποι Εκπαίδευσης και Πολιτισμού και Απασχόλησης συμμετείχαν στο Συνέδριο Agora που οργάνωσε το Κέντρο, με τίτλο «Μια γέφυρα για το μέλλον - Ευρωπαϊκή πολιτική για την εκπαίδευση και την επαγγελματική κατάρτιση 2002-10» (Agora conference - A bridge to the future - European vocational education and training policy 2002-10). Τα αποτελέσματα συγκριτικής ανάλυσης των αποτελεσματικότερων και αποδοτικότερων μηχανισμών επιμερισμού κόστους για τη χρηματοδότηση της ΕΕΚ συζητήθηκαν σε συνέδριο που οργάνωσε η ΓΔ EAC σε συνεργασία με την ουγγρική προεδρία και το οποίο ήταν αφιερωμένο στην εκπαίδευση ενηλίκων και την Ακαδημία ανάπτυξης δεξιοτήτων της ΔΟΕ. Υποστήριξη της ανάπτυξης και της εφαρμογής κοινών ευρωπαϊκών εργαλείων Από κοινού με την Ευρωπαϊκή Επιτροπή (ΓΔ EAC), το Κέντρο συντόνισε τη συμβουλευτική ομάδα του ευρωπαϊκού πλαισίου επαγγελματικών προσόντων (European Qualifications Framework, EQF). Τον Οκτώβριο του 2011 δημοσιεύθηκε έκθεση σχετικά με την ανάπτυξη εθνικών πλαισίων επαγγελματικών προσόντων στην Ευρώπη (Development of national qualifications frameworks in Europe). Το Κέντρο ανέλυσε τις «εκθέσεις αναφοράς» 14 χωρών. 24 έγγραφα αναφοράς και 24 παρουσιάσεις σε 16 σχετικές συνεδριάσεις του EQF υποστήριξαν τις συζητήσεις πολιτικής (π.χ. συνέδριο της ουγγρικής προεδρίας σχετικά με το EQF). Ολοκληρώθηκε η δεύτερη έκθεση παρακολούθησης του ευρωπαϊκού συστήματος ακαδημαϊκών μονάδων (ECVET) με κεντρικό θέμα τις στρατηγικές για την εφαρμογή του ECVET. Συνεχίστηκε η παροχή υποστήριξης στο ευρωπαϊκό πλαίσιο αναφοράς εξασφάλισης ποιότητας για την επαγγελματική εκπαίδευση (EQAVET) με τηδημοσίευση έκθεσης με τίτλο «Assuring quality in VET – the role of accrediting VET providers». Η χρήση του ιστοτόπου του Europass, τον οποίο διαχειρίζεται το Κέντρο, από τους πολίτες της Ευρώπης παρουσιάζει συνεχή αύξηση. Από την έναρξη της λειτουργίας του, δημιουργήθηκαν διαδικτυακά 16,6 εκατομμύρια βιογραφικά σημειώματα (2011: 5,8 εκατομμύρια (3,8 εκατομμύρια). Για την ενίσχυση της συνοχής μεταξύ των ευρωπαϊκών εργαλείων, το Κέντρο οργάνωσε κοινό εργαστήριο με το Ευρωπαϊκό Κοινοβούλιο και ένα συνέδριο με τους κοινωνικούς εταίρους σχετικά με τον ρόλο τους στην εφαρμογή των εργαλείων της ΕΕ. Δύο ενημερωτικά σημειώματα με τίτλο «Qualifications frameworks in Europe: modernising education and training» και «Shaping lifelong learning: making the most of European tools and principles» συνόψισαν τα σημαντικότερα συμπεράσματα προς χρήση από τους υπευθύνους χάραξης πολιτικής. Το ακαδημαϊκό έτος 2010/11 το Κέντρο συντόνισε 243 επισκέψεις μελέτης για 2 723 ειδικούς από 31 χώρες. Οι μελέτες αντικτύπου υπογραμμίζουν την ύπαρξη υψηλού ποσοστού ικανοποίησης των κοινωνικών εταίρων, ανερχόμενο σε 96 % (100 %) και ποιότητας. Ανάλυση δεξιοτήτων και ικανοτήτων Δημοσιεύθηκε επικαιροποιημένη πρόβλεψη σχετικά με τις δεξιότητες. Πραγματοποιήθηκε συνέδριο με αντικείμενο τη σύγκριση μεθόδων για την πρόβλεψη των αναγκών σε δεξιότητες. Συμφωνήθηκαν ο τρόπος προσέγγισης και οι μέθοδοι για την πραγματοποίηση ευρωπαϊκής έρευνας, απευθυνόμενης στους εργοδότες, σχετικά με τις ανάγκες σε δεξιότητες των επιχειρήσεων. Διεθνές σεμινάριο σχετικά με την πρόβλεψη και την αντιστοιχία δεξιοτήτων συγκέντρωσε τους σημαντικότερους διεθνείς και εθνικούς φορείς στον τομέα αυτό. Σε συνεργασία με τη ΔΟΕ δημοσιεύθηκε η συγκεφαλαιωτική έκθεση με τίτλο «Skills for green jobs: a global view». Η έρευνα σχετικά με την αναντιστοιχία των δεξιοτήτων επικεντρώθηκε σε μεταναστευτικά ζητήματα. Δημοσιεύθηκε έκθεση με τίτλο «Migrants, minorities, mismatch?». Προσόντα για τη διά βίου μάθηση Τα πορίσματα των ερευνών σχετικά με τις πολιτικές στον τομέα των προγραμμάτων σπουδών και την αξιολόγηση, καθώς και η επίδραση των αποτελεσμάτων της μάθησης στους εκπαιδευόμενους παρουσιάστηκαν σε συνέδριο που διοργάνωσε η πολωνική προεδρία σχετικά με την ανάπτυξη των προσόντων των νέων. Διοργανώθηκε διεθνές εργαστήριο σχετικά με την καινοτομία και τη μεταρρύθμιση των προγραμμάτων σπουδών. Η μελέτη με τίτλο «Learning while working - Success stories on workplace learning in Europe» παρουσιάστηκε σε συνέδριο που διοργάνωσε η ουγγρική προεδρία και συζητήθηκε σε συνάντηση των γενικών διευθυντών αρμόδιων για την ΕΕΚ, στο πλαίσιο της πολωνικής προεδρίας. Σε έκθεση σχετικά με τη διά βίου καθοδήγηση εξετάστηκε η πρόοδος των διαφόρων χωρών όσον αφορά την εφαρμογή του ψηφίσματος του Συμβουλίου σχετικά με τη διά βίου καθοδήγηση. Ολοκληρώθηκε η επικαιροποίηση του ευρωπαϊκού καταλόγου των μεθόδων επικύρωσης σε 32 χώρες. Δημοσιεύθηκαν ενημερωτικό σημείωμα και τέσσερις ερευνητικές εργασίες με θέμα τα κοινωνικοοικονομικά οφέλη από την ΕΕΚ. Αντίκτυπος των δράσεων του Κέντρου Οι βασικοί δείκτες καταδεικνύουν υψηλό αντίκτυπο των δράσεων του Κέντρου: αναφορές σε 105 έγγραφα πολιτικής της ΕΕ, 16 εντολές σε επίπεδο ΕΕ, άμεσες συνεισφορές σε 13 έγγραφα πολτικής της ΕΕ, αύξηση της επισκεψιμότητας του ιστοτόπου, συνεισφορά σε άνω των 100 συνεδρίων, 108 συνέδρια/εκδηλώσεις που οργανώθηκαν από το ίδιο, 130 δημοσιεύσεις, 380 άρθρα στα μέσα μαζικής ενημέρωσης τα οποία αναφέρονται στο έργο του Κέντρου. Το 2011 τηλεφορτώθηκαν άνω των 496 000 δημοσιευμάτων του Κέντρου (+ 40 % σε σύγκριση με το 2010). Για περισσότερες πληροφορίες βλέπε www.cedefop.europa.eu (ετήσια έκθεση και ετήσια έκθεση δραστηριοτήτων για το 2011).